OpenLLM-France/wikimedia huggingface dataset:
# Universitat de Milà

La Universitat de Milà (en italià: Università degli Studi di Milano, UNIMI) és una de la majors universitats d'Itàlia amb 60.162 estudiants (2013/14), 4.150 professors i empleats no docents (2009/2010).

## Història

La universitat de Milà es va fundar el 30 de setembre de 1923, quan la Facultat d'arts i filosofia de l'Accademia de Milà, activa des de 1862, es va fusionar amb el «Istituti Clinici di Perfezionamento» fundat per Luigi Mangiagalli el 1906.
Les activitats d'investigació i ensenyament de la Universitat s'han desenvolupat notablement a través dels anys i li han valgut el reconeixement internacional. La institució és l'únic membre italià de la Lliga d'Universitats d'Investigació Europees (LERU). Un prestigiós grup de vint universitats europees enfocades en la d'investigació. Ha estat també reconeguda com la primera universitat d'Itàlia i la setena d'Europa.
A nivell local la universitat s'esmenta habitualment com «Statale» per evitar confusió amb altres institucions acadèmiques de la ciutat.

## Organització

La universitat està dividida en 9 facultats:
* Facultat d'Agricultura
* Facultat d'Art i Filosofia
* Facultat de Dret
* Facultat de Ciències i tecnologies
* Facultat de Medicina i Cirurgia
* Facultat de Farmàcia
* Facultat de Ciències polítiques econòmiques i socials
* Facultat de Esports i Educació física
* Facultat de Veterinària

## Referències

* 1 2 Anagrafe Nazionale Studenti Iscriti 2012-2013 (italià)
* ↑ «Personale - Risorse umane» (en italià). Università degli Studi di Milano. [Consulta: 28 novembre 2011].

## Enllaços externs

* Universitat de Milà - Lloc web oficial (anglès)
* Centre d'estudiants
# Universitat de Minnesota

La Universitat de Minnesota Twin Cities és la universitat més important del sistema universitari de Minnesota. Està situada en dos campus, a les ciutats de Minneapolis i Saint Paul. Tots dos campus estan comunicats a través d'un sistema especial de busos. El cos estudiantil és la cambra més gran als Estats Units d'acord amb estadístiques de la tardor de 2006, amb 50.402 estudiants. Va ser creada el 1851, quan era una de les úniques tres ciutats del Territori de Minnesota.

## Nomenclatura

* L'abreujament U of M és àmpliament usada de diverses formes oficials i col·loquials. (Moltes altres universitats utilitzen aquesta denominació, almenys una d'elles oficialment)
* Els locals també es refereixen a ella comunament com The U.
* "umn" és usat només en els noms de dominis d'Internet.

## Facultats

Com el centre d'educació superior més gran del mig oest, la Universitat de Minnesota, Twin Cities, ofereix programes en gairebé totes les àrees, des d'agricultura fins a dansa moderna. Fins a 2006, la universitat comptava amb les següents escoles i facultats:
* Escola Carlson d'Administració (CSOM)
* Facultat de Ciències Biològiques (CBS)
* Facultat d'Educació Contínua (CCE)
* Escola d'Odontologia (DENT)
* Facultat de Disseny (CDES)
* Facultat d'Educació i Desenvolupament Humà (CEHD)
* Facultat d'Aliments, Ciències Agrònomes i Recursos Naturals (CFANS)
* Facultat d'Arts Liberals (CLA)
* Institut d'Assumptes Públics Hubert H. Humphrey (HHH)
* Institut de Tecnologia (IT)
* Facultat de Dret (LAW)
* Facultat de Medicina (MED)
* Escola d'Infermeria (NURS)
* Facultat de Farmàcia (PHARM)
* Escola de Salut Pública (SPH)
* Facultat de Medicina Veterinària (CVM)
Recentment, la universitat va reorganitzar el seu sistema de facultats, fusionant-ne algunes. La Facultat General, l'Escola de Treball Social, i el Departament de Ciències de la Família de la Facultat d'Ecologia Humana es van unir amb l'antiga Facultat d'Educació i Desenvolupament Humà formant una nova facultat conservant el nom d'aquesta última, mentre que la Facultat de Recursos Naturals es va unir a la Facultat d'Aliments i Ciències Ambientals i Agrònomes formant la nova Facultat d'Aliments, Ciències Agrònomes i Recursos Naturals. Els programes orientats al disseny de la Facultat d'Ecologia Humana es van unir a Facultat d'Arquitectura i Paisatgisme, creant la nova Facultat de Disseny. Aquests plans van causar controvèrsia, particularment el ciere de la Facultat General, la que havia estat un punt d'entrada a la universitat per a estudiants de primera generació, de baixos ingressos, amb discapacitats o de color des de la seva fundació en 1932.
# Alquibla

L'alquibla (de l'àrab قبلة, qibla) és la direcció o orientació cap on cal fer la pregària islàmica. Originalment la fe islàmica dirigia la pregària a Jerusalem, però a partir de l'Hègira, es va dirigir cap a la Meca. A la sura 2, aleia 144 de l'Alcorà es diu «Gira el rostre, canvia'l de meta, cap a Al-Masgidu-l-haram la santa mesquita, sempre sagrada [que envolta la Kaba, a la Meca]. Allà on sigueu, gireu els rostres cap a la seva orientació, la nova qibla, la nova orientació de la pregària».
Aquesta direcció assenyala la ciutat de la Meca, i més concretament la Kaba, que es troba a la mesquita d'al-Haram. Fins i tot hom ha discutit quin lloc concret de la Kaba és el punt exacte on de fet se centra tot el món islàmic.
Aquesta pràctica fa que totes les mesquites i llocs de culte islàmic estiguin orientades a l'alquible i que, per extensió, el mur que indiqui aquesta direcció també s'anomeni alquibla. Per orientar-se, la direcció exacta ve indicada pel mihrab, situat sempre al mur de l'alquibla.

## Enllaços externs

* «QiblaLocator» (en anglès). [Consulta: 9 agost 2021].
* «Qibla» (en anglès i francès). Arxivat de l'original el 25 d’agost 2006. [Consulta: 9 agost 2021].
* Roegel, Denis «An Extension of Al-Khalīlī’s Qibla Table to the Entire World». HAL-Inria, 03-11-2008, pàg. 781.

## Notes

* ↑ Algunes fonts recullen igualment la grafia «alquible» (masc.) en el sentit arquitectònic de la paraula, v. Universitat de les Illes Balears. Vocabulari d’història de l’art. Català / castellà / francès / anglès. Xarxa d’universitats. Institut Joan Lluís Vives (Vocabularis Universitaris).

## Referències

* ↑ «alquibla». Diccionari de la llengua catalana de l'IEC. Institut d'Estudis Catalans. [Consulta: 9 agost 2021]
* ↑ «alquibla» Diccionari Normatiu Valencià. Acadèmia Valenciana de la Llengua. [Consulta: 9 agost 2021]
* ↑ Alcorà 2:144
* ↑ Universitat de les Illes Balears. Vocabulari d’història de l’art. Català / castellà / francès / anglès. Xarxa d’universitats. Institut Joan Lluís Vives (Vocabularis Universitaris).
Viccionari
# Andrés Miso

Andrés Miso Molina (Madrid, 7 de gener de 1983) és un jugador espanyol de bàsquet. Juga d'escorta i el seu actual equip és el Cajasol de la Lliga ACB.

## Trajectòria

Miso es va formar al planter de l'Eurocol·legi Casvi. Va debutar amb l'Adecco Estudiantes en l'lliga ACB de bàsquet el 17 de novembre de 2001 davant el Gijón Bàsquet. La temporada 2003/04 va aconseguir el subcampionat de lliga. El 2006 va deixar el club estudiantil per fitxar per l'Alta Gestió Fuenlabrada, i a l'any següent va recalar en el Cajasol de Sevilla.

## Selecció

Ha estat internacional amb les seccions inferiors de la Selecció de bàsquet d'Espanya. En el Campionat d'Europa de bàsquet masculí sub20 de 2002 celebrat en Vilna va aconseguir la medalla d'argent, i la de bronze en els Jocs del Mediterrani de 2005 celebrats a Almeria Espanya.

## Clubs

* Adecco Estudiants (ACB): 2001- 2006.
* Alta Gestió Fuenlabrada (ACB): 2006- 2007.
* Cajasol (ACB): 2007-.

## Referències

* «Miso, Andrés» (en español). ACB.com. Arxivat de l'original el 2018-10-19. [Consulta: 23 desembre 2008].
* «MISO, ANDRES» (en anglès). Euroleague Basketball. [Consulta: 26 desembre 2008].
# American Bully

American Bully és una raça de gos tipus terrier de grandària estàndard originària dels ⁣Estats Units. S'utilitzaven com a gossos de baralla fins i tot després que aquests esdeveniments fossin prohibits el 1976; actualment són criats com a gossos de companyia. És una raça reconeguda principalment pel ⁣United Kennel Club (des de 2013), Club Híbrid Caní Americà i per l'ABKC (American Bully Kennel Club), als Estats Units, i per Alianz Canine i la CRCPE (Conservació de les races canines pures a Espanya), a Espanya, ambdues entitats reconegudes oficialment pel Ministeri dAgricultura, Ramaderia i Medi Ambient d'Espanya.
És una raça relativament jove (1980) encara que el seu desenvolupament i reconeixement no va ser fins al 1990. D'acord amb UKC, la raça s'ha obtingut per mitjà de l'encreuament de les races American Staffordshire Terrier (Amstaff), Staffordshire bull terrier, Pit bull (de l'⁣UKC), Bulldog Anglès, Olde English Bulldogge, Bulldog americà i el Bulldog francès. No obstant això, hi ha controvèrsies pel que fa a la participació del Pit bull, ja que l'⁣UKC accepta registrar Amstaffs com a pitbull terriers, i els gossos de l'UKC utilitzats en l'encreuament eren de línies d'Amstaff. L'ABKC (American Bully Kennel Club), per exemple, destaca la gran similitud entre el bully i l'⁣Amstaff, assenyalant com a única diferència l'aparença física.
Els seus criadors van tenir cura d'aconseguir un gos que fos un excel·lent company familiar, seleccionant amb cura els atributs més desitjables de l'American Stafforshire Terrier, amb el temperament noble i tranquil del buldog, amb la qual cosa s'ha aconseguit una mascota de temperament lleial i delicat, encara que físicament (tot i la seva estampa robusta) deixa molt a desitjar pel fet que no exerceix cap funció de treball com a gos.

## Referències

* ↑ Arxivat 2016-11-26 a Wayback Machine., standár de la raza American bully UKC.
* ↑ «Historia y origen de la raza American Bully». NFNatcane, 28-11-2022.
* ↑ Arxivat 2021-12-19 a Wayback Machine., Origen del ABKC y del American Bully(Artícolo: "HOME OF THE ORIGINAL AMERICAN BULLY SINCE 2004")
* ↑ , información de razas híbridas.
# American Basketball League III

Amb el nom d'American Basketball League es creà l'any 1996 una lliga independent de bàsquet en categoria femenina als Estats Units. Coincidí en el temps amb una altra competició de bàsquet femenina, la WNBA, fet que feu que la ABL perdés pistonada, ja que no podia competir econòmicament amb la primera, que estava recolzada per al NBA.
Alguns equips de la ABL, Chicago, Portland i Seattle, van rebre una plaça a la WNBA.

## Franquícies

* Atlanta Glory
* Chicago Condors 1998
* Colorado Xplosion
* Columbus Quest
* Long Beach StingRays 1997-98
* Nashville Noise 1998
* New England Blizzard
* Philadelphia Rage 1997-98
* Portland Power
* Richmond Rage 1996-97
* San Jose Lasers
* Seattle Reign

## Historial

* 1996-97: Columbus Quest 3-2 Richmond Rage
* 1997-98: Columbus Quest 3-2 Long Beach StingRays
* 1998-99: competició abandonada el desembre de 1998.

## Vegeu també

* WNBA
# American Bureau of Shipping

American Bureau of Shipping (ABS) és una societat de classificació de vaixells amb seu a Houston, Texas. ABS va ser fundada el 1862 i actualment és una de les tres empreses capdavanteres en el seu sector a nivell mundial, al costat de la britànica Lloyd's Register i la noruega Det Norske Veritas.
ABS publica normes tècniques per diferents tipus de vaixells, aerogeneradors de mar i altres construccions marítimes com a plataformes petroleres, en controla l'aplicació i realitza les inspeccions periòdiques. Té tres divisions localitzades a Houston (ABS Americas), Londres (ABS Europe) i Singapur (ABS Pacific), comptant amb més de dos cents oficines en 70 països. ABS és membre de l'Associació Internacional de Societats de Classificació (IACS).

## ABS i el cas Prestige

Va donar la certificació de bon estat al vell petrolier Prestige el naufragi del qual va causar una catàstrofe mediambiental a l'estat espanyol, Portugal i l'estat francès el 2002. Per això, l'empresa ABS va ser demandada pel govern espanyol per la via civil als EUA, i pel penal a l'estat espanyol per la plataforma ciutadana Nunca Máis. El judici pel civil va fracassar, per què segons el dret america, les societats de classificació no tenen cap responsabilitat, com que aquesta rau de manera «indelegable» en les mans dels propietaris del vaixell. La imputació pel penal va ser revocada el 2008 per l'Audiència de La Corunya a instàncies de la Fiscalia.

## Referències

* ↑ «L'American Bureau of Shipping (ABS) publica una guia per la instal·lació d'aerogeneradors al mar». DialEc, 2010. [Consulta: 30 gener 2018].
* ↑ Mercado, Francisco «El fallo estructural que hundió al 'Prestige' era conocido desde 1996» (en castellà). El País [Madrid], 09-06-2008. ISSN: 1134-6582.
* ↑ Alfaro, Emilio «La cara factura del Prestige en EE.UU.» (en castellà). El País, 10-05-2008.
* ↑ Reuters/EP «Els Estats Units tomben la demanda d'Espanya contra l'empresa que va declarar apte el 'Prestige'». El Periódico, 04-08-2010.
* ↑ Rodrigo de Larrucea, Jaime. «La sentència del cas Prestige: reflexions i judici crític». El Jurista, 19-01-2014. [Consulta: 30 gener 2018]. «Podem concloure que l'errònia estratègia de l'Administració espanyola no deriva només de plantejaments polítics que han estat presents en el cas, sinó també d'un desconeixement de les institucions i singularitats del Dret Marítim.»
* ↑ P.O «La Audiencia pide ahora que se reclame a la firma que avaló el buque». El País, 15-11-2013.

## Bibliografia

* Wade, Stewart (ed.). The History of the American Bureau of Shipping 1862 - 2000 (en anglès), 2001. ISBN 9780943870038.

## Enllaços externs

* IACS – Associació Internacional de Societats de Classificació
* Organització Marítima Internacional
# Videojoc d'estratègia en temps real massiu multijugador

Els videojocs d'estratègia en temps real multijugador massius en línia o MMORTS (de l'anglès massively multiplayer online real-time strategy) són videojocs d'estratègia en temps real que permeten a milers de jugadors introduir-se en un món virtual de forma simultània a través d'Internet, i interactuar entre ells en temps real.
Es tracta de videojocs en els quals el jugador ha d'exercir el paper d'un líder, com un rei o cabdill en una ambientació fantàstica o un general en una ambientació de ciència-ficció. Això suposa ocupar-se d'assumptes com la gestió de recursos econòmics, la diplomàcia i la formació d'un exèrcit.
El joc es desenvolupa en un món persistent que evoluciona independentment que els jugadors estiguin o no connectats.

## Alguns videojocs (Per ordre alfabètic)

* BattleKnight (Edat mitjana)
* Bitefight (Vampirs)
* Celestia Conquest
* Clash of Clans (Fantasia)
* Clash royale (fantasia)
* Conan Exiles (Fantasia)
* Crowfall (Fantasia)
* Empire Strike (Fantasia)
* Evelnon (Fantasia)
* EVE Online (Espai-Scifi)
* Forge of Empires (des de Prehistòria fins a l'Actualitat)
* Game of War (Antiguitat-fantasia)
* Generation 3 (Edat mitjana)
* Gladiatus (Antiga Roma)
* Grepolis (Dodecatonisme)
* Ikariam (Antiga Grècia)
* Imperia Online (Edat mitjana-Imperialisme)
* KingsAge (Edat mitjana)
* Krynea Imperial Wars (Fantasia)
* Lord of Ultima (Edat mitjana)
* Mesians (Antiguitat)
* My singing monsters (Fantasia)
* OGame (Espai)
* Quinta Dimensión (joc) (Espai)
* Shogun's Fate (Japó feudal)
* StarCraft Universe (Espai-Scifi)
* Travian (Europa clàssica)
* Vega Conflict (Espai)
* World of Warcraft: Warlords of Draenor (Fantasia)

## Vegeu també

* Món virtual
* Monedes digitals

## Referències

* ↑ Laurel, Brenda. Computers As Theatre. 2a edició, 1991, p. 121 [Consulta: 11 febrer 2014].
* ↑ Tomei, Lawrence. Lexicon of Online and Distance Learning, p. 157 [Consulta: 11 febrer 2014].
# Unió de Lluites Comunistes - Reconstruït

La Unió de Lluites Comunistes - Reconstruït (en francès: Union des Luttes Communistes - Reconstruite, ULC-R) va ser un partit comunista de Burkina Faso. La ULC-R es va formar el 1983 com una continuació de la Unió de Lluites Comunistes (ULC). Generalment la ULC-R va ser simplement anomenada 'ULC'. La ULC-R va promoure la 'Revolució Democràtica i Popular' (RDP).
La ULC-R va donar suport al govern revolucionari de Thomas Sankara. Entre el 3 d'agost del 1983-agost 1984 la ULC-R va ocupar tres ministeris. El suport al govern Sankara va provocar que la secció de la ULC-R a França s'escindís de l'organització mare.
Després del trencament entre Sankara i la LIPAD l'agost del 1984, la posició de la ULC-R va ser d'alguna forma enfortida. La ULC-R va ocupar quatre gabinets en el nou govern, Basile Guissou (Afers Estrangers), Adele Ouédrago (Pressupostos), Alain Coeffé (Transport i Comunicacions) i Joséphine Ouédraogo (Família i Solidaritat Nacional).
El 1987 Sankara va provar de marginar una facció dissident de la ULC-R. Aquest va ser un dels factors que van provocar el cop d'estat de Blaise Compaoré.
El 1989 la ULC-R va sortir del govern, seguint el seu refús a posar-se d'acord amb la formació de l'ODP/MT. La ULC-R entra en una existència clandestina. El govern prova de reunir els dissidents de la ULC-R en el seu nou partit. El març del 1990 va canviar de nom a Partit de la Socialdemocràcia.
# University Park (Florida)

University Park és una concentració de població designada pel cens dels Estats Units a l'estat de Florida. Segons el cens del 2000 tenia 26.538 habitants.

## Demografia

Segons el cens del 2000, University Park tenia 26.538 habitants, 8.646 habitatges, i 6.501 famílies. La densitat de població era de 2.523,7 habitants/km².
Dels 8.646 habitatges en un 27,1% hi vivien nens de menys de 18 anys, en un 55,3% hi vivien parelles casades, en un 15,2% dones solteres, i en un 24,8% no eren unitats familiars. En el 18,1% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,32.
Per edats la població es repartia de la següent manera: un 17,6% tenia menys de 18 anys, un 14,7% entre 18 i 24, un 25% entre 25 i 44, un 23,7% de 45 a 60 i un 19% 65 anys o més.
L'edat mediana era de 39 anys. Per cada 100 dones de 18 o més anys hi havia 80,6 homes.
La renda mediana per habitatge era de 40.039 $ i la renda mediana per família de 48.451 $. Els homes tenien una renda mediana de 30.884 $ mentre que les dones 25.861 $. La renda per capita de la població era de 17.249 $. Entorn del 9,8% de les famílies i el 14,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- University Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- University Park». American Fact Finder. Oficina del Cens dels Estats Units, 12-01-2010.
# Victòria! La gran aventura d'un poble

Victòria! La gran aventura d'un poble és una pel·lícula catalana dirigida per Antoni Ribas i estrenada el 9 de setembre de 1983. Forma part d'una ambiciosa trilogia juntament amb La disbauxa del 17 i El seny i la rauxa, que pretén relatar part de la història de Catalunya, com ja havia fet amb La ciutat cremada. Fou estrenada alhora a Barcelona i a París com a coproducció en què participà l'actor alemany Helmut Berger, qui va rebre 20 milions de pessetes pel seu treball. Fou emesa per TV3 el Nadal de 1992.

## Sinopsi

Barcelona, juny de 1917. El coronel César Márquez (Francisco Rabal), membre de les Juntas de Defensa, és detingut, jutjat, condemnat a mort i indultat. Alhora, esperonada per la revolució soviètica, es prepara la vaga general de 1917, en qual participa l'actiu sindicalista Jaume Canals (Xabier Elorriaga), però la seva companya Maria (Norma Duval) l'abandona a causa de la inseguretat que li provoca. Tot i que Espanya és neutral en la Primera Guerra Mundial, Barcelona és un niu d'espies aliats i alemanys, i els empresaris catalans estan fent l'agost amb els negocis de la guerra.

## Repartiment

* Helmut Berger - Tinent Rodríguez Haro
* Paco Rabal - César Márquez
* Xabier Elorriaga - Jaume Canals
* Norma Duval - Maria
* Pau Garsaball - Manuel Bravo Portillo
* Alfred Lucchetti - Llorenç Vinyes
* Teresa Gimpera - Donya Isabelina

## Guardons

Xabier Elorriaga fou candidat al Fotogramas de Plata 1983 al millor actor de cinema.

## Referències

* ↑ Victòria! La gran aventura d'un poble Arxivat 2019-06-24 a Wayback Machine., a filmoteca.cat
* ↑ Antoni Ribas rueda la película "Victoria", una cronica social y política de Barcelona en 1917, El País, 26 d'agost de 1981
* ↑ Victòria a esadir.cat
* ↑ Guanyadors dels Premis a IMDB

## Enllaços externs

* Victòria! versió en castellà a Youtube
* Victòria! al Diccionari de Cinema de Catalunya
* Victòria! La gran aventura d'un poble a bcncatfilmcommission.com
# Cantó de Saint-Bonnet-le-Château

El cantó de Saint-Bonnet-le-Château era una divisió administrativa francesa del departament del Loira, situat al districte de Montbrison. Comptava 11 municipis i el cap era Saint-Bonnet-le-Château. Va desaparèixer el 2015.

## Municipis

* Aboën
* Apinac
* Estivareilles
* Merle-Leignec
* Rozier-Côtes-d'Aurec
* Saint-Bonnet-le-Château
* Saint-Hilaire-Cusson-la-Valmitte
* Saint-Maurice-en-Gourgois
* Saint-Nizier-de-Fornas
* La Tourette
* Usson-en-Forez

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 7.170 | 7.859 | 7.197 | 6.713 | 6.680 | 6.991 | 8.206 |
| A partir de 1990: Població sense dobles comptes |||||||
# Sergent ala-roig

El sergent ala-roig o merla ala-roja (Agelaius phoeniceus) és una espècie d'ocell de la família dels ictèrids (Icteridae) que habita zones palustres i terres de conreu d'Amèrica del Nord i Central, des de l'est d'Alaska cap al sud, a través del Canadà, Estats Units i Mèxic fins al nord de Costa Rica i les Bahames.

## Referències

* ↑ «Sergent ala-roig». Cercaterm. TERMCAT, Centre de Terminologia. Rev. 20/01/2023(català)
* ↑ Fitxa de la merla ala-roja a Birdguides Arxivat 2012-11-08 a Wayback Machine. Rev. 13/12/2012 (anglès)
# Kostolná Ves

Kostolná Ves és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1332.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce | Obec Kostolná Ves» (en eslovac). [Consulta: 24 desembre 2021].
# Cargolet cantaire

El cargolet cantaire (Cyphorhinus phaeocephalus) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial de les terres baixes al sud-est d'Hondures, est de Nicaragua, Costa Rica, Panamà, oest i nord de Colòmbia i sud-oest de l'Equador.

## Referències

* ↑ «Cargolet cantaire». Cercaterm. TERMCAT, Centre de Terminologia. Rev. 20/01/2022(català)
# GCI

GCI té els següents significats:
* Índex de Competitivitat Global (del seu nom en anglès Global Competitiveness Index), indicador econòmic anual publicat pel Fòrum Econòmic Mundial
* Grup Comunista Internacionalista, moviment polític internacional comunista
* Gray Card Index, base de dades de l'herbari de la Universitat Harvard